jkorsvik/nowiki_second_scrape_merged huggingface dataset:
Hiskia av Juda

Hiskia (700-tallet f.Kr.) var ifølge Bibelen konge i Kongeriket Judea, også kalt tostammeriket i Israel. Navnet har også vært skrevet Esekias, som er en gresk form. Ifølge beregninger utført av Edwin Thiele var Hiskia født rundt 740 f.Kr. og regjerte fra ca. 715 til 686 f.Kr. Han var sønn av kong Akas og hans hustru Abi. Han regnes som en god konge, «Hiskia gjorde det som var rett i Herrens øyne, i ett og alt slik hans stamfar David hadde gjort.»Han etterfulgte sin far Akas som hadde vært en dårlig konge. Hiskia var konge på den tiden da Kongedømmet Israel (Samaria) (tistammeriket) gikk til grunne. 
Beretningen om Hiskia i 2. kongebok når sitt høydepunkt i forbindelse med assyrernes angrep på landet. Assyrerkongen Sankerib kom i konflikt med flere av rikene i området og beseiret hæren som egypterkongen Shabaka hadde sendt for å hjelpe hans motstandere. På dette toget beleiret han Jerusalem, der kong Hiskia holdt stand, oppmuntret av profeten Jesaja. Det fortelles så at en engel kom og slo i hjel 185 000 assyriske krigere. 
Det fortelles så at Hiskia ble dødssyk og at han ennå ikke hadde fått noen sønn. Derfor ble han mirakuløst helbredet og som et tegn på det lot Gud solens skygge gå noen trinn tilbake på et solur.
Han er også blitt tillagt byggingen av Hiskias tunnel. Tunnelen binder sammen Gihonkilden og Siloamdammen ved Davidsbyen som lå der Jerusalem nå ligger.I arkeologiske utgravinger i 2015 er det bekreftet at det er funnet et avtrykk av kong Hiskias segl, noe som styrker troverdigheten av kongerekkene som beskrives i Det gamle testamente.


== Referanser ==


== Kilder ==
«Det gamle testamente, 2. kongebok». Besøkt 05.02.2019. 
«Det gamle testamente, 2. krønikebok». Besøkt 05.02.2019. 
Edwin Thiele (1951). The Mysterious Numbers of the Hebrew Kings. New York: Macmillan. ISBN 0-8254-3825-X. 
«Bibelmuseum». Besøkt 05.02.2019.
Grønøra flyplass, Snåsa

Grønøra flyplass, Snåsa er en flyplass som ligger ca. 15 km sørvest for Snåsa sentrum i Snåsa kommune i Trøndelag. Flyplassen ligger ved Grønørbukta på sørsiden av Snåsavatnet.


== Eksterne lenker ==
(en) Snåsa Airport, Grønnøra – kategori av bilder, video eller lyd på Commons 
Grønøra på norskeflyplasser.no
BGM-109 Tomahawk

Tomahawk Land Attack Missile (TLAM) er et subsonisk kryssermissil med lang rekkevidde og korte vinger. Det ble utviklet av General Dynamics på 1970-tallet og var opprinnelig utviklet som et lavtflyvende missil med middels til lang rekkevidde som skulle kunne skytes opp fra neddykkede ubåter.  Missilet har blitt videreutviklet og blir idag produsert av Raytheon. Noen missiler har også blitt produsert av McDonnell Douglas.
Tomahawk er opprinnelig navnet på de amerikanske indianernes stridsøks, og blir brukt som navn på rakettvåpnene. Tomahawken ble opprinnelig brukt som en innledning til kamper av indianerne, slik også raketten blir brukt idag.


== Eksterne lenker ==
(en) US Navy Fact File Arkivert 27. august 2017 hos Wayback Machine. - besøkt 12. april 2008
Quiche

Quiche er en pai laget av egg og fløte i en butterdeigsform. Andre ingredienser som hakket kjøtt eller grønnsaker tilsettes ofte eggene før quichen stekes. I Quiche Lorraine tilsettes fløte og stekt bacon og ost.Lignende småretter selges dypfryst under tittelen «Pai» i mange dagligvarebutikker.


== Referanser ==


== Eksterne lenker ==
(en) Quiches – kategori av bilder, video eller lyd på Commons 
(no) Quiche i Store norske leksikon
Tristan Tzara

Tristan Tzara (født Sami Rosenstock 4. apriljul./ 16. april 1896greg., død 24. desember 1963) var en rumenskfødt poet og essayist. Tzara bodde mesteparten av livet i Frankrike, og er kjent som en av grunnleggerne av dada-bevegelsen i Zürich i 1916.
Han var en av 44 rumenske jøder hvis verker ble forbudt solgt i bokhandelen av Ion Antonescus regjering under Annen verdenskrig.


== Referanser ==


== Eksterne lenker ==
(en) Tristan Tzara – kategori av bilder, video eller lyd på Commons 
(en) Tristan Tzara på Internet Movie Database 
(fr) Tristan Tzara på Allociné 
(en) Tristan Tzara på Discogs 
(en) Tristan Tzara på MusicBrainz
New York-børsen

New York Stock Exchange (NYSE) er verdens største aksjemarked, beliggende på Wall Street i New York.
Handel på New York-børsen, i motsetning til elektroniske børser som NASDAQ, innebærer alltid kommunikasjon ansikt til ansikt på en post i børsen. Medlemmer av børsen som er interessert i å kjøpe og selge en bestemt aksje på vegne av investorer, samler seg rundt aksjens handelspost på børsgulvet. 
En megler, som arbeider for et av børsens medlemsselskaper (han er altså ikke ansatt i børsen), opptrer som auksjonarius i et åpent utropsmarked for å bringe kjøpere og selgere sammen og håndtere den faktiske auksjonen. Ved behov kan megleren gjøre handelen lettere ved å sette egne penger på handelen (omkring 10% av tilfellene), i tillegg til å spre informasjon til tilhørerne som bidrag til å føre kjøpere og selgere sammen.
Kurser for hvert av selskapene som er notert på børsen, er offentlig tilgjengelig kontinuerlig. Børsen viser også indekser for bransjer og markeder. De mest kjente er Dow Jones og S&P 500.


== Fakta ==
Børsen åpner 09.30 og stenger 16.00 lokal tid.
Rundt 2800 selskaper er listet på børsen.
Markedsverdien er omkring 19,7 billioner dollar.


== Eksterne lenker ==
(en-US) Offisielt nettsted 
(en) New York Stock Exchange – kategori av bilder, video eller lyd på Commons
Carolinahund

Carolinahund regnes av mange som det amerikanske kontinentets opprinnelige hundetype, og som sådan går den også under navn som indianerhund og amerikansk dingo. Den er en typisk pariahund på alle måter, selv om den nå mer framstår som en hvilken som helst annen hunderase i hjemlandet USA. Den har fortsatt ikke fått anerkjennelse hverken av American Kennel Club eller FCI, men den anerkjennes som sådan av bl.a. United Kennel Club.


== Opprinnelse og alder ==

Opprinnelsen til carolinahunden er ukjent, men en populær teori er at rasen har kommet til dette kontinentet gjennom vandring over Beringstredet. Carolinahunden ble først oppdaget av Dr. I. Lehr Brisbin, Jr., professor i biologi ved University of Georgia, ved Savannah River i Sør-Carolina. Herav fikk også rasen sitt navn; carolinahund.


== Utseende, anatomi og fysikk ==
Carolinahunden ligner på andre pariahhunder. Den har en litt langstrakt, slank og smidig kroppsbygning og et typisk trekantet litt langstrakt hode med stående spisse ører som er svært bevegelige (som for alle slike hunder). Pelsen er kort og glatt, og underpelsen tett på vinterstid (avhengig av temperatur). Beina er forholdsvis lange, slanke og muskuløse. Halen er forholdsvis lang og har gjerne noe buskete pels.
I størrelse varierer denne hunden fra ca. 43-61 cm i skulderhøyde og vekten ligger normalt på ca. 13,5-27 kg. Som pariahhund er den altså forholdsvis stor, men allikevel typisk på alle måter.


== Bruksområde ==
Carolinahund er både en god jakthund, vakthund og familiehund. Rasen har imidlertid også en rekke andre kvaliteter, som gjør at den kan egne seg for andre bruksområder også. Carolinahunden jakter aktivt såvel med synet, som med luktesansen og hørselen. Dermed faller rasen inn i kategorien hetsende hunder, da dette er dens naturlige jaktform, men den kan også bli en ypperlig sporhund, takket være en meget velutviklet luktesans.


== Lynne og væremåte ==
Carolinahund er en primitiv hund som har mange av villhundes instinkter i behold. Den er svært alert og gjerne meget skeptisk til fremmede. Man kan trygt si at dette ikke er en hunderase som passer andre enn spesielt interesserte og svært erfarne hundefolk. Mot dem den kjenner og regner blant sine egne, er den derimot en ypperlig familiehund, som både er leken, snill og gjerne svært tolerant. Hunden passer imidlertid best for folk som er glade i friluftsliv og mye mosjon, ettersom de er naturlige løpere. Carolinahunder trenger dessuten oppgaver og utfordringer for å trives.


== Annet ==
Rasen regnes som svært sunn og trenger lite stell, annet enn en gjennombørsting av pelsen og nok med mosjon.


== Referanser ==


== Eksterne lenker ==
CarolinaDogs.com
Did Carolina Dogs Arrive With Ancient Americans? (National Geographic News, 2003)
Pedro de Sarrio

Pedro de Sarrio var en av de spanske koloniherrers generalguvernører på Filippinene ad interim i to perioder.
Den første perioden var fra 30. oktober 1776 til juli 1778. I denne tiden fortsatte han de militære operasjoner mot moroene (muslimene) på og rundt Mindanao. Den 12. oktober 1777 formidlet han den spanske forordning til indio-befolkningen (dvs. filippinerne) om dyrking av lin og hamp. Han ble i 1778 avløst av kanskje den mest fremstående av alle generalguvernøret øyriket hadde, José Basco y Vargas.
Etter Bascos fratreden ble Pedro de Sarrio på nytt generalguvernør ad interim den 22. november 1787, men styrte bare frem til 1. juli 1788. I denne perioden måtte han forholde seg til et opprør i Ilocos som skyldtes det tobakksmonopolet som guvernør Basco hadde etablert.
Andrus Veerpalu

Andrus Veerpalu (født 8. februar 1971 i Pärnu) er en estisk tidligere langrennsløper.
Veerpalu tok sølv på femmila under VM 1999 i Ramsau. Under VM 2001 i Lahtis ble han verdensmester på 30 km i klassisk stil.
I OL 2002 i Salt Lake City ble det sølvmedalje på femmila, og gull på 15 km. Fire år senere forsvarte han gullet på 15 km under OL 2006 i Torino.
Under Ski-VM 2009 i Liberec, Tsjekkia, vant Veerpalu igjen 15 km klassisk.
I 2011 ble det kjent at Veerpalu testet positivt på veksthormoner under rennene i Otepää. På grunn av dopingprøven la Veerpalu opp like før VM i Oslo. Veerpalu påsto han var uskyldig, og fikk medhold i Den internasjonale voldgiftsretten for sport i 2013. Grunnen til frifinnelsen var blant annet feil bruk av terskelverdier for veksthormoner.I 2005 ble han tildelt Holmenkollmedaljen.
Hans sønn Andreas Veerpalu er også langrennsløper. Under VM 2019 i Seefeld var han en av flere utøvere som ble pågrepet som en del av den koordinerte aksjonen Operasjon Årelating grunnet mistanke om organisert doping.


== Referanser ==


== Eksterne lenker ==
(en) Andrus Veerpalu – kategori av bilder, video eller lyd på Commons 
(en) Andrus Veerpalu – Olympedia 
(en) Andrus Veerpalu – Sports-Reference (OL-resultater – arkivert) 
(en) Andrus Veerpalu – FIS (langrenn)
Bjørn Johansen (fotballspiller)

Bjørn «Bummen» Johansen (født 7. september 1969 i Tromsø) er en norsk fotballtrener og tidligere fotballspiller.


== Spillerkarriere ==
Johansen debuterte for Tromsø IL i 1987, og var i en årrekke fast inventar på TILs midtbane. Han topper adelskalenderen i klubben med totalt 405 kamper og 59 mål (alle turneringer medregnet). Han har også spilt for Viking og den svenske klubben Helsingborg. I tillegg har han spilt aldersbestemte landskamper for Norge, og regnes av mange for å være en av de beste spillerne som aldri har fått prøve seg på A-landslaget. Denne oppfatningen er, ikke overraskende, særlig utbredt blant TIL-supporterne. I mars 1992 tok landslagstrener Egil Olsen ham ut i troppen til en treningssamling med A-landslaget. «Bummen» la opp etter 2005-sesongen. 


== Etter spillerkarrieren ==
Han var fra 2006 ekspertkommentator i TV 2.


=== Finnsnes (2011–2017) ===
Fra og med 2011 var Johansen hovedtrener for Finnsnes IL. Han ledet laget til opprykk til 2. divisjon i sin første sesong, men laget rykket ned igjen til 3. divisjon i 2012. I 2013 ledet han laget til et nytt opprykk på suverent vis, laget gikk ubeseiret gjennom sesongen med 21 seiere og 1 uavgjort. De neste årene tok Finnsnes stadig steg i 2. divisjon under Johansens ledelse, med sjetteplass i 2014, fjerdeplass i 2015, før de i 2016 var med å kjempe om opprykk til landets nest øverste nivå og til slutt endte på andreplass.


=== Fredrikstad (2018–2022) ===
Før 2018-sesongen ble han hentet til Fredrikstad FK, som assistenttrener under Per-Mathias Høgmo. Før 2019-sesongen tok han over som hovedtrener for klubben. I 2020 ledet han FFK til opprykk til OBOS-Ligaen, etter tre år i 2. divisjon. Etter en veldig bra første sesong i OBOS-Ligaen hvor Fredrikstad endte på fjerdeplass i 2021, ble året etter tøffere. 12. september 2022 kunngjorde Fredrikstad at de hadde avsluttet samarbeidet med Johansen, da laget lå på en skuffende tolvteplass etter 24 kamper.


== Karriere som spiller ==
* Kun seriekamper.


== Referanser ==


== Eksterne lenker ==
(no) Bjørn Johansen – Norges Fotballforbund 
(en) Bjørn Johansen – FBref
Bjørkefiken

Bjørkefiken (Ficus benjamina) er en lettstelt stueplante.


== Stell ==
Planten skal ikke ha direkte sollys og rikelig med vann. Den bør vannes til faste tider, om sommeren på morgenen, om vinteren på kvelden. Av og til trenger den en dusj med lunkent vann fra en sprayflaske.


== Allergi ==
Planten kan fremkalle allergi hos kjæledyr eller små barn.


== Litteratur ==
«Ficus benjamina». Flora of China. Besøkt 9. juni 2015. 
T. Kristoffersen (1970). Stueplantene i farger. Aschehoug. s. 184. 


== Eksterne lenker ==
(en) bjørkefiken i Encyclopedia of Life 
(en) bjørkefiken i Global Biodiversity Information Facility 
(en) bjørkefiken hos ITIS 
(en) bjørkefiken hos NCBI 
(en) bjørkefiken hos The International Plant Names Index 
(en) bjørkefiken hos Tropicos 
(en) Kategori:Ficus benjamina – bilder, video eller lyd på Wikimedia Commons 
(en) Ficus benjamina – galleri av bilder, video eller lyd på Wikimedia Commons 
Ficus benjamina – detaljert informasjon på Wikispecies
Charles II de Lorraine de Vaudémont

Charles II de Lorraine de Vaudémont (født 20. april 1561 i Nomeny nær Metz i Frankrike, død oktober 1587 i Paris) var en av Den katolske kirkes kardinaler.
Han ble kreert til kardinal den 21. februar 1578 av pave Gregor XIII.
Han var onkel til kardinal Charles de Lorraine-Vaudémont (kreert 1589).


== Referanser ==


== Eksterne lenker ==
Biografi på The Cardinals of the Holy Roman Church
FA Community Shield

FA Community Shield er et engelsk fotballtrofé som blir tildelt ved en årlig kamp mellom vinneren av Premier League og vinneren av FA-cupen. Vinner et lag The Double (både Premier League og FA-cupen) spiller de mot det laget som ble nummer to i Premier League. Kampen blir spilt helgen før Premier League starter. I årene 2002 til 2006 ble kampen spilt på Millennium Stadium i Wales, men fra 2007 spilles den på Wembley Stadium i London.
Tidligere het turneringen FA Charity Shield, men skiftet navn til FA Community Shield i 2002.


== Historie ==
Charity Shield ble første gang spilt i 1908, og erstattet Sheriff of London Charity Shield som ble innført i 1898/99. Sheriff of London Charity Shield-kampen ble senere arrangert sju ganger til, i 1931, 1932, 1934, 1964, 1965, 1966 og i 1983 og ble spilt i tillegg til Charity Shield. 
På samme måte som Sheriff of London Charity Shield, var dette i starten en turnering mellom et profesjonelt lag og et amatørlag. I den første turneringen som ble spilt var Manchester United profflaget, mens Queens Park Rangers var amatørene. Etter en stund gikk en bort fra konseptet proff mot amatør, og turneringen utviklet seg gradvis til en kamp mellom vinner av The Football League og vinneren av FA-cupen. En del unntak fra denne regelen ble det, blant annet i 1950 og 1961.
Fra 1959 ble kampen flyttet til starten på sesongen, og i 1974 laget sekretæren i FA, Ted Croker, formatet som ennå brukes. Det ble fastslått av kampen skal spilles mellom vinneren av ligaen og vinneren av FA-cupen, kampen skal gå på Wembley Stadium og penger fra billettsalget skal gå til veldedighet.  
Fra 1993 ble det innført straffesparkkonkurranse for å avgjøre kampen dersom det ble uavgjort resultat ved full tid. På grunn av tvilsomme økonomiske bidrag som ble gitt i forbindelse med kampen, ble navnet endret til FA Community Shield i 2002. Dette ble gjort for å reformere turneringen og unngå negative assosiasjoner.


== Resultat fra samtlige finaler i Community Shield ==


== Vinnere av Charity Shield og Community Shield ==


== Eksterne lenker ==
(en) Offisielt nettsted 
(en) FA Community Shield – kategori av bilder, video eller lyd på Commons 
Historien om turneringen på FA sin hjemmeside
Oversikt over resultater
Giovanni Vincenzo Gonzaga

Giovanni Vincenzo Gonzaga (født 8. desember 1540 i Palermo i Italia, død 23. desember 1591 i Roma) var en av den katolske kirkes kardinaler.
Han ble kreert til kardinal den 21. februar 1578 av pave Gregor XIII.
Han var bror til kardinal Francesco Gonzaga (kreert 1561) og nevø til kardinal Ercole Gonzaga (1527). Øvrige kardinaler i slekten var Francesco Gonzaga (1461), Sigismondo Gonzaga (1505), Pirro Gonzaga (1527), Scipione Gonzaga (1587), Ferdinando I Gonzaga (1607) og Vincenzo II Gonzaga (1615).


== Referanser ==


== Eksterne lenker ==
Biografi på The Cardinals of the Holy Roman Church
Gaspar de Quiroga y Vela

Gaspar de Quiroga y Vela (født 13. januar 1512 i Madrigal de las Altas Torres ved Avila i Spania, død 12. november 1594 i Madrid) var en av Den katolske kirkes kardinaler. Han var i kong Filipp II av Spanias tjeneste før han ble biskop av Cuenca i 1571. I 1577 ble han erkebiskop av Toledo.
Han ble kreert til kardinal den 15. desember 1578 av pave Gregor XIII.


== Episkopalgenealogi ==
Hans episkopalgenealogi er:

Kardinal Diego Espinosa Arévalo (1502-1572) *bispeviet kanskje 1568
Kardinal Gaspar de Quiroga y Vela (1512-1594) *1572


== Referanser ==


== Eksterne lenker ==
Biografi på The Cardinals of the Holy Roman Church
Storsteinnes

Storsteinnes (nordsamisk: Eljásnjárga) er et tettsted og administrasjonssenteret i Balsfjord kommune i Troms og Finnmark. Tettstedet har 1 100 innbyggere per 1. januar 2022, og ligger innerst i Sørkjosen i Balsfjorden. Tettstedet er det største i kommunen.
Storsteinnes ligger i en solfylt og vindstille del innerst i Balsfjorden, 90 kilometer fra Tromsø. Europavei 6 og fylkesvei 858 møtes på stedet. Det er kort vei til flyplassene i Tromsø (90 kilometer) og Bardufoss (50 kilometer).


=== Næringsliv ===
Storsteinnes er handelssentrum i kommunen og for tilstøtende kommuner. Her finnes en rekke bedrifter knyttet til både varehandel og andre tjenester. Eksempler er byggevareforretninger, rørlegger, el-installasjon, elektrisk utstyr, optiker, klær, blomster, gaveartikler, vinmonopol, medisinutsalg, dagligvarebutikker, kafé og uteplass, transport, verksted for personbiler og lastebiler, spesialverksted for landbruksmaskiner, samt avfallsanlegg.
Flere av bedriftene på Storsteinnes er hjørnesteinsbedrifter. Dette innbefatter TINE med produksjon av ost fra ku- og geite-melk, Felleskjøpet, Fiskå mølle. Landbruk Nord betjener landbruket i hele Nord Norge. Element Nord produserer betong ferdigelementer. EWOS produserer fôr til husdyr og fisk. Det er opparbeidet ferdigregulerte industriområder rett ved E6, ca. 5 kilometer fra Storsteinnes sentrum.
Det foreligger god tilgang på strøm til næring, herunder Balsfjord-trafo som fordeler strøm til Troms og Finnmark.
Det er etablert et vannverk med stor kapasitet, og som er godkjent for næring.
Det er etablert dypvannskai.


=== Helsetjenester ===
På Storsteinnes finnes legekontor, tannleger, fysioterapeut, kommunens helsesenter og Universitetssykehuset Nord-Norges avdeling Storsteinnes. Det er etablert veterinærkontor i sentrum.


=== Skoler og barnehager ===
Storsteinnes har både barne- og ungdomsskole. Den nye skolen ble oppført i 2011. Halvparten av Balsfjords barne- og ungdomsskoleelever går på Storsteinnes skole. Skolen ligger rett ved etablerte idrettsanlegg. Det er i tillegg etablert kulturskole i tilknytning til skolen. Tettstedet har to barnehager.


=== Kultur og idrett ===
I idrettsparken på Moan ligger Balsfjordhallen, som er gjenreist etter storbrannen i 2010. Her finnes også Moan Kunstgress, Moan Bad, skiskytteranlegg og lysløype. Midt-Troms Museums avdeling Fjordmuseet ligger her, og viser sine besøkende naturhistorie. I sentrum ligger Treningssentret Frisk trim og helse.
Tettstedet har også en fotballklubb som spiller i 5. divisjon, avd. 2 i Troms, Storsteinnes Idrettslag.
Under felttoget i Norge 1940 ble det avholdt to statsråd i meieriet på Storsteinnes.


=== Kjente personer ===
Arne Vidar Moen
Morten Pedersen
Lill Sverresdatter Larsen
Lars Fause


== Referanser ==


== Bilder ==
Semiramis

Semiramis er navnet en av flere legendariske assyriske dronninger for antikkens grekere, hvor den nyeste var Semiramis II som Babylons hengende hager etter sigende ble bygd for.Den virkelige og historiske figur bak de greske legender var Sammuramat, en assyrisk dronning av Shamshi-Adad V som styrte i tiden 824-811 f.Kr. Han var konge av Assyria og hersker av det nyassyriske rike, og dets regent i fire år inntil Shammuramats sønn Adad-Nirari III ble myndig eller gammel nok til å styre selv.De greske legendene ble gjenfortalt av Diodorus Siculus, Junianus Justinus og Ktesias fra Knidos for å skape et bilde av henne og hennes forhold til kong Ninos, sistnevnte selv en mytisk konge av Assyria og ikke bevitnet i den assyriske kongeliste.
Navnet Semiramis kom også til å bli knyttet til ulike monumenter i vestlige Asia hvor den egentlige opprinnelsen var enten ukjent eller blitt glemt. Til sist kan hvert eneste mektig monument fra oldtiden fra Eufrat til Iran bli tilskrevet henne, selv Behistuninnskriften, en samling kileinnskrifter og skulpturarbeid på en bergvegg ved byen Behistun i vestlige Iran, som egentlig tilhørte Dareios I av Persia. Den greske historikeren Herodot har tilskrevet henne de kunstige breddene som utgjorde Eufrat, og kjente hennes navn som bar en port i Babylon. Babylons hengende hager, regnet til en av de verdens syv underverker i den antikke verden, ble tilskrevet henne.


== Referanser ==
Wagram (Paris Metro)

Wagram er en stasjon på metroen i Paris.
Stasjonen betjener linje 3.
Den ligger nær Avenue du Wagram, som er oppkalt etter slaget ved  Wagram nordøst for Wien i Østerrike, der de franske styrker under Napoléon Bonaparte vant en avgjørende seier over østerrikerne i 1809.


== Eksterne lenker ==
Kart over metroen i Paris
Quai de la Rapée (Paris Metro)

Quai de la Rapée er en stasjon på metroen i Paris.
Stasjonen betjener linje 5.


== Eksterne lenker ==
Kart over metroen i Paris
Quatre Septembre (Paris Metro)

Quatre Septembre er en stasjon på metroen i Paris.
Stasjonen betjener linje 3.


== Eksterne lenker ==
Kart over metroen i Paris
Abbesses

Abbesses er en stasjon på metroen i Paris, og betjener linje 12.
Stasjonen ble åpnet i 1912, og er den dypeste i hele metronettet, med plattformer 30 meter under bakkenivå. Adgangen til togene skjer for det meste med heiser.
Stasjonen ligger ved vestsiden av bakkene opp til Montmartre. Inngangspartiet er formgitt av Hector Guimard (1867–1942), og er en av kun to originale som fremdeles eksisterer (den andre er ved Porte Dauphine).


== Eksterne lenker ==
Kart over metroen i Paris
Alexandre Dumas (Paris Metro)

Alexandre Dumas er en stasjon på metroen i Paris.
Stasjonen betjener linje 2.


== Eksterne lenker ==
Kart over metroen i Paris
Alma Marceau (Paris Metro)

Alma Marceau er en stasjon på metroen i Paris.
Stasjonen betjener linje 9.


== Eksterne lenker ==
Kart over metroen i Paris
Alésia (Paris Metro)

Alésia er en stasjon på metroen i Paris.
Stasjonen betjener linje 4.


== Eksterne lenker ==
(en) Alésia (Paris Metro) – kategori av bilder, video eller lyd på Commons 
Kart over metroen i Paris
Anatole France (Paris Metro)

Anatole France er en stasjon på metroen i Paris.
Stasjonen betjener linje 3, og er oppkalt etter den franske forfatteren Anatole France (eg. Jacques Anatole François Thibault, 1844–1924).


== Eksterne lenker ==
Kart over metroen i Paris
Anvers (Paris Metro)

Anvers er en stasjon på grensen mellom 9. arrondissement og 18. arrondissement på metroen i Paris.
Stasjonen har sitt navn etter den nærliggende square d'Anvers (Antwerpens plass). 
Stasjonen betjenes av linje 2. Den ble åpnet 7. oktober 1902.


== Eksterne lenker ==
Kart over metroen i Paris
Argentine (Paris Metro)

Argentine er en stasjon på metroen i Paris.
Stasjonen betjener linje 1.


== Eksterne lenker ==
Kart over metroen i Paris